**INFORMACIJE ZA STARŠE/SKRBNIKE PRED LETOVANJEM**

*Spoštovani starši oz. skrbniki!*

*Veseli nas, da ste se odločili, da se bo vaš otrok vključil na letovanje v Zdravilišče RKS Debeli rtič. Zavedamo se, da vam vaš otrok pomeni največ na svetu, zato celotna ekipa zdravilišča jemlje to nalogo zelo skrbno in odgovorno. V nadaljevanju nekaj priporočil, kaj naj otroci vzamejo s seboj (pomembno: V kolikor česa iz spodnjega seznama nimate, lahko to poskusimo priskrbeti v zdravilišču) in nekaj osnovnih informacij o poteku letovanja.*

**POMEMBNO!**

* **V izogib morebitnim težavam z ušmi v zdravilišču, vas prosimo, da pregledate lasišče svojega otroka.**
* **Obiskov na letovanju ni.**
* **Uporaba mobilnih telefonov ni dovoljena. V primeru, da pri otroku odkrijemo mobilni telefon, mu ga odvzamemo in vrnemo zadnji dan letovanja.**
* **Za nujne informacije lahko vsak dan med 10.00 in 11.00 pokličete v pedagoško pisarno (05/669-22-17) ali nas kontaktirate po elektronski pošti pedagoska.mzl@mzl-rks.si.**

V primeru bolezni ali poškodbe otroka pregleda zdravnica v ambulanti Zdravilišča RKS Debeli rtič in odredi potrebno terapijo.

Za dragocene predmete, ki jih otrok poseduje, ne odgovarjamo. Otrok mora biti samostojen pri jedi, oblačenju in tuširanju. Ob kršitvah strpnega vedenja otrokoma nemudoma prevzamete v zdravilišču.

**Otroci naj vzamejo s seboj …**

Otroci naj imajo s seboj **oblačila, brisače in predmete, ki jih poznajo**. Zaželeno je, da to niso popolnoma nove stvari, saj jih še niso navajeni. V izogib izgubljanju stvari pri mlajših otrocih priporočamo, da so osebne stvari podpisane.

**Priporočen seznam:**

|  |  |
| --- | --- |
|  **ZELO POMEMBNO*** Zdravstvena kartica
* Zdravila in pisni napotki za vzgojitelja (v kolikor otrok jemlje zdravila)
* Steklenička za vodo

Manjši nahrbtnik Rokavčki (neplavalci)**PRIPOMOČKI ZA PLAVANJE*** 2x kopalke
* 2x kopalne brisače

Rokavčki (neplavalci)**OBLAČILA*** Pižama
* Spodnje perilo (za vsak dan)
* Kratke majice (za vsak dan eno)
* Kratke hlače
* Pulover / toplejša jopa z dolgimi rokavi
* Trenirka
* Nogavice (za vsak dan)
 |  **OBUTEV*** Sobni copati
* Športna obutev
* Natikači/japanke
* Obutev za morje

 **OSEBNA HIGIENA*** 2x brisače za osebno higieno
* Pribor za osebno higieno 🡪 zobna ščetka, zobna pasta, glavnik, milo, šampon
* Damski vložki (če je potrebno)

**RAZNO*** Vrečka za umazano perilo
* Dežnik
* Sredstvo proti komarjem, klopom

**Po želji:*** Žepnina (za sladoled, razglednice…)
* Najljubša igrača
* Barvice, flomastri za risanje
 |

**Pomembno za dobro počutje otrok in staršev …**

1. **PRAVILA NA LETOVANJU**

Zdravilišče RKS Debeli rtič upravičeno pričakuje od otrokovih staršev, skrbnikov ali zakonitih zastopnikov, da svoje otroke usmerijo k upoštevanju pravil, napotil in navodil vzgojiteljev prostovoljcev in k spoštovanju hišnega reda v Zdravilišču RKS Debeli rtič. Otrok mora sprejeti, upoštevati in spoštovati predvsem naslednje:

**BUJENJE:** V primeru, da se otrok zbudi pred uro, določeno za bujenje, mora biti strpen do drugih otrok.

**UMIVANJE:** Otrok sam poskrbi za svojo jutranjo in celodnevno osebno higieno. Prav tako skrbi za higieno v skupnih sanitarnih prostorih tako, da za seboj ne pusti umazanije.

**POSPRAVLJANJE IN ČISTOČA**: Otrok pospravlja svojo posteljo, svojo omaro in tla v sobi tako, da jih bo čistilka lahko očistila. Papirčke, žvečilne gumije in druge smeti odnese v koš za smeti in s svojim ravnanjem prispeva k urejenemu okolju.

**OBROKI:** Na zajtrk, kosilo, malico in večerjo otrok prihaja primerno oblečen. Pride s svojo skupino. Po obroku pospravi pladenj na zato pripravljeno stojalo in ostane pri mizi, dokler vsi iz skupine ne pojedo.

**PO OBROKIH:** Če je organiziran aktivni počitek ali počitek v sobah, otrok s svojim ravnanjem ne moti drugih otrok v skupini, v objektu ali pri organiziranih dejavnostih. Za nakup kartic, sladoleda, brezalkoholnih pijač itd. se upošteva dogovor z vzgojiteljem prostovoljcem.

**NA SPREHODU, BAZENU IN PODOBNO:** Otrok je v času vseh aktivnosti v svoji skupini, izjemoma lahko skupino zapusti le z dovoljenjem vzgojitelja prostovoljca. Otrok skrbi za svojo varnost, s svojim vedenjem ne ogroža sebe in drugih ter ne povzroča nevšečnosti drugim osebam.

**KOPANJE, PLAVANJE IN DRUGE AKTIVNOSTI V VODI IN OB VODI:** Otrok mora upoštevati, da nekateri ne znajo dobro plavati, oziroma da je sam slabši plavalec ali morda tudi neplavalec, in se temu primerno tudi obnašati. Otrok lahko gre v vodo (v bazen) samo takrat, ko je to dogovorjeno z vzgojiteljem prostovoljcem, in se od svoje skupine ne oddaljuje. Skakanje v vodo ni dovoljeno. Prav tako ni dovoljeno potiskanje v vodo, " tunkanje" in podobno. Otrok se skupaj s svojo skupino in vzgojiteljem prostovoljcem udeležuje športnih in podobnih iger na plaži, v gozdičku, parku ter pri le-teh tudi aktivno sodeluje. V kolikor otrok sam opazi kakšno posebnost ali nevarnost, naj takoj obvesti vzgojitelje prostovoljce v bližini.

**PRIREDITVE:** Otrok na prireditvah aktivno sodeluje s svojo skupino, v določenih programih pa po dogovoru tudi sam. V primeru, da otrok na prireditvi ali tekmovanju ne sodeluje, naj bo pozoren gledalec in navijač, saj so mnogi vložili v pripravo in izvedbo prireditve ali tekmovanja veliko truda.

**SPANJE:** Otrok pred spanjem poskrbi za večerno osebno higieno in se preobleče v oblačila za spanje, saj v kopalkah ne sme spati. S svojim ravnanjem ne moti drugih, saj vsi potrebujejo dovolj pravega počitka.

2. **SKRB ZA VAŠE OTROKE**

Za vašega otroka **bo skrbela izkušena pedagoška ekipa**, ki bo poskrbela, da bodo vaši otroci preživeli nepozabne počitnice. Med letovanjem ne skrbite – vaši otroci so v dobrih in skrbnih rokah.

3. **ZDRAVILA**

Če vaš otrok redno jemlje kakšna **zdravila, le-ta nujno priložite**. Dodajte tudi **pisne napotke za vzgojitelja**. V zdravilišču je poskrbljeno za 24-urno zdravstveno oskrbo.

4. **VREDNI PREDMETI, DENAR in MOBILNI TELEFONI**

Za vredne predmete in denar zdravilišče ne prevzema odgovornosti! Otroci naj s seboj **ne nosijo vrednih stvari**. **Prinašanje mobilnih telefonov je prepovedano.** Denar (npr. za sladoled) bodo vzgojitelji tekom letovanja zaklenili v svoje omarice in ga otroku predajo ob samem nakupu.

5. **PREDČASNI ODHODI OTROK DOMOV**

V kolikor je otrok v hudi stiski zaradi domotožja ali kakšnih drugih razlogov, se pedagoška ekipa posvetuje s starši in se skupaj odloči za najboljšo rešitev. V primeru bolezni, poškodb ali izrednih družinskih situacij otrok predčasno zapusti letovanje, za katerega poskrbijo starši ali skrbniki. Za vsak predčasni odhod ali dilemo se je potrebno vnaprej dogovoriti in uskladiti s pedagoškim vodjem ali koordinatorjem (tel: 05/669-22-17, med 10.00 in 11.00 uro, e-mail: pedagoska.mzl@mzl-rks.si). O predčasnem odhodu obvestite tudi pristojne RKS-OZ.

6. **KRŠITVE**

**V kolikor otrok ne zmore spoštovati pravil bivanja v zdravilišču in huje ter ponavljajoče le ta krši, smo ga primorani zaradi njegove varnosti in tudi varnosti ostalih sovrstnikov, poslati domov.** Stremimo k zagotavljanju varnih pogojev za spremljanje programa zdravljenja ali letovanja ostalih otrok.

Hujše kršitve so:

* kajenje, uživanje alkohola, drog in drugih psihoaktivnih sredstev ter prinašanje, posedovanje, ponujanje, prodajanje ali napeljevanje ostalih otrok k takemu dejanju v času letovanja,
* izsiljevanje drugih otrok ali sodelavcev Zdravilišča RKS Debeli rtič,
* namerno poškodovanje in uničevanje opreme zdravilišča, zgradbe ter stvari in opreme drugih otrok ali obiskovalcev zdravilišča,
* kraja lastnine zdravilišča, lastnine drugih otrok, delavcev ali obiskovalcev zdravilišča,
* ponavljajoče se nasilne oblike vedenja,
* namerno pogosto ogrožanje življenja in zdravja otrok in zaposlenih zdravilišča,
* spolno nadlegovanje,
* uporaba pirotehničnih sredstev.

Večje stiske, ki zahtevajo predčasni odhod:

* samopoškodbeno vedenje,
* namerno vsakodnevno zavračanje hrane.

**Ponavljajoče se kršitve**

Ponavljajoče se kršitve so tiste, ki jih otrok kljub dogovorom ne odpravi. Le te spremlja pedagoški tim Zdravilišča Debeli rtič.

**Večje čustvene stiske**

Večje čustvene stiske so resne težave, s katerimi se soočajo nekateri otroci in zahtevajo posebno pozornost. Ko otrok škodi svojemu telesu ali namerno vsakodnevno zavrača hrano, gre za znak globljih čustvenih in psihosocialnih težav, pri katerih otrok potrebuje pomoč pri premagovanju.

7. **ODHOD OTROK DOMOV oz. PREVZEM OTROKA V ZDRAVILIŠČU NA DAN ODHODA**

Otroci imajo organiziran prevoz na letovanje in z letovanja. Točno informacijo vam poda vaše Območno združenje Rdečega križa Slovenije. V kolikor imate posebne razloge, da sami prevzamete otroka v zdravilišču na dan odhoda, je to mogoče najkasneje do 9.00 zjutraj. Prevzem otroka se nujno najavi sekretarki/sekretarju Območnega združenja Rdečega križa in vsaj en dan pred odhodom pedagoški ekipi (tel: 05/669-22-17, e-mail: pedagoska.mzl@mzl-rks.si).

Kontakt OZRK Kočevje: 031 631 950, 041 780 771

Mail: kocevje.ozrk@ozrks.si

Spremljate nas lahko preko fb rdeci kriz kocevje, kjer bomo dnevno objavljali utrinke z letovanja.

Zdravilišče RKS Debeli rtič